turjo4nis/wikipedia-bn-dump-20250701 huggingface dataset:
সালেহ বিন নাসের আল-জাসের

সালেহ বিন নাসের আল-জাসের (জন্ম ২৫ অক্টোবর ১৯৬৫) হলেন একজন সৌদি রাজনীতিবিদ ও সৌদি আরবের পরিবহন মন্ত্রী, ২৩ অক্টোবর ২০১৯ তারিখে একটি রাজকীয় ডিক্রি দ্বারা নিযুক্ত হন।  [ তৃতীয় পক্ষের উৎস প্রয়োজন ]

শিক্ষা এবং কর্মজীবন 
আল-জাসের জেদ্দার কিং আব্দুল আজিজ বিশ্ববিদ্যালয় থেকে শিল্প প্রকৌশলে স্নাতক ডিগ্রি অর্জন করেছেন। তিনি রিয়াদের কিং সৌদ বিশ্ববিদ্যালয় থেকে স্নাতকোত্তর ডিগ্রি এবং এমবিএ উভয়ই অর্জন করেন। [ তৃতীয় পক্ষের উৎস প্রয়োজন ]

তিনি আগস্ট ২০১৪ থেকে অক্টোবর ২০১৯ পর্যন্ত সৌদি আরব এয়ারলাইন্সের মহাপরিচালক ছিলেন। তিনি নভেম্বর ২০১০ থেকে জুন ২০১৪ পর্যন্ত সৌদি আরবের ন্যাশনাল শিপিং কো-এর প্রধান নির্বাহী কর্মকর্তা ছিলেন  এর আগে, তিনি সৌদি রিসার্চ অ্যান্ড মার্কেটিং গ্রুপ, আরাবিয়া ইন্স্যুরেন্স কো-অপারেটিভ, ইতিহাদ ইতিসালাত কো, সৌদি এয়ারলাইন্স ক্যাটারিং কো, এবং সৌদিয়া অ্যারোস্পেস ইঞ্জিনিয়ারিং ইন্ডাস্ট্রিজের বোর্ডে ছিলেন।

আরো দেখুন 
 সৌদি আরবের মন্ত্রী পরিষদ
 পরিবহন মন্ত্রণালয় (সৌদি আরব)

তথ্যসূত্র 

জন্মের স্থান অনুপস্থিত (জীবিত ব্যক্তি)
সৌদি আরবের প্রধান নির্বাহী
বাদশাহ সৌদ বিশ্ববিদ্যালয়ের প্রাক্তন শিক্ষার্থী
২১শ শতাব্দীর সৌদি ব্যবসায়ী
২১শ শতাব্দীর সৌদি রাজনীতিবিদ
জীবিত ব্যক্তি
১৯৬৫-এ জন্ম
দিয়েগো গোমেস আমারিয়া

দিয়েগো আলেক্সান্দের গোমেস আমারিয়া (; জন্ম: ২৭ মার্চ ২০০৩; দিয়েগো গোমেস নামে সুপরিচিত) হলেন একজন প্যারাগুয়ীয় পেশাদার ফুটবল খেলোয়াড়। তিনি বর্তমানে মার্কিন ক্লাব ইন্টার মায়ামি এবং প্যারাগুয়ে জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।

২০২২ সালে, গোমেস প্যারাগুয়ে অনূর্ধ্ব-২০ দলের হয়ে প্যারাগুয়ের বয়সভিত্তিক পর্যায়ে অভিষেক করেছিলেন। প্রায় এক বছর যাবত প্যারাগুয়ের বয়সভিত্তিক দলের হয়ে খেলার পর, তিনি ২০২২ সালে প্যারাগুয়ের হয়ে আন্তর্জাতিক পর্যায়ে অভিষেক করেছেন; প্যারাগুয়ের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।

প্রারম্ভিক জীবন
দিয়েগো আলেক্সান্দের গোমেস আমারিয়া ২০০৩ সালের ২৭শে মার্চ তারিখে প্যারাগুয়ের সান হুয়ান বাউতিস্তায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
গোমেস প্যারাগুয়ে অনূর্ধ্ব-২০ এবং প্যারাগুয়ে অনূর্ধ্ব-২৩ দলের হয়ে খেলার মাধ্যমে প্যারাগুয়ের প্রতিনিধিত্ব করেছেন। ২০২২ সালের ১২ই জুন তারিখে তিনি ইকুয়েডর অনূর্ধ্ব-২০ দলের বিরুদ্ধে ম্যাচে প্যারাগুয়ে অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। গোমেস ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত প্যারাগুয়ে অলিম্পিক দলে স্থান পেয়েছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 

২০০৩-এ জন্ম
জীবিত ব্যক্তি
প্যারাগুয়ীয় ফুটবলার
ফুটবল মধ্যমাঠের খেলোয়াড়
ইন্টার মায়ামি ফুটবল ক্লাবের খেলোয়াড়
প্যারাগুয়ের আন্তর্জাতিক যুব ফুটবলার
প্যারাগুয়ের অনূর্ধ্ব-২০ আন্তর্জাতিক ফুটবলার
প্যারাগুয়ের অনূর্ধ্ব-২৩ আন্তর্জাতিক ফুটবলার
প্যারাগুয়ের আন্তর্জাতিক ফুটবলার
২০২৪ গ্রীষ্মকালীন অলিম্পিকের ফুটবলার
মেজর লিগ সকারের খেলোয়াড়
ক্লাব লিবের্তাদের ফুটবলার
পুরুষ ফুটবল মধ্যমাঠের খেলোয়াড়
পানছড়ি রাবার ড্যাম

পানছড়ি রাবার ড্যাম বাংলাদেশের খাগড়াছড়ি জেলার পানছড়ি উপজেলার শান্তিপুর এলাকায় চেঙ্গী নদীর উপর নির্মিত একটি বাঁধ এবং দর্শনীয় স্থান।

নির্মাণ 
কৃষকদের কথা বিবেচনা করে ২০১৩ সালের জুন মাসে বাঁধটির নির্মাণকাজ শেষ করা হয় এবং ১১ নভেম্বর প্রধানমন্ত্রী শেখ হাসিনা প্রকল্পটি উদ্বোধন করেন। স্থানীয় সরকার প্রকৌশল অধিদপ্তরের মতে, বাঁধটি নির্মাণ করতে খরচ হয়েছে ১০ কোটি টাকা।

বিবরণ 
বাঁধটির দৈর্ঘ্য প্রায় ৮০ মিটার (২৬৩ ফুট) এবং উচ্চতা ২.৫ মিটার (৮.২ ফুট)। বাঁধের স্থিতিশীলতা বজায় রাখতে এবং ভাঙন হতে রক্ষা করতে কংক্রিটের ব্লক তৈরি করা হয়েছে। বাঁধের অভ্যন্তরে বড় আকৃতির রাবারের টিউবে বাতাস ভরে পানির গতি নিয়ন্ত্রণ করা হয়। বর্ষাকালে বাঁধগুলো ১০ ফুট উচ্চতা পর্যন্ত তুলে দেয়া হয় এবং অবশিষ্ট পানি বাঁধ অতিক্রম করে প্রবাহিত হয়। বাঁধের পাশে রয়েছে 'চেঙ্গী নদী রাবার ড্যাম পানি ব্যবস্থাপনা সমবায় সমিতি'র কার্যালয়।

প্রভাব 
বাঁধটি নির্মাণ করার পর প্রায় ১২০০ হেক্টর জমি সেচের আওতায় আসে। চেঙ্গী নদীর উপর বাঁধটি স্থাপন করায় নদীর পানি প্রায় দুই কিলোমিটার পর্যন্ত এলাকা প্লাবিত করেছে। শুষ্ক মৌসুমে অন্তত ১৫০০ একর অনাবাদি জমি চাষের আওতায় আনা হয়েছে। পানছড়ি উপজেলা কৃষি সম্প্রসারণ কার্যালয়ের সূত্রমতে, ২০১৪ সালে এই এলাকায় ৯৩ হেক্টর জমিতে বোরো ধান, ৫৫ হেক্টর জমিতে শাকসবজি, ৬৮ হেক্টর জমিতে ফলমূলের বাগান ও ৭ হেক্টর জমিতে ভূট্টার চাষ বৃদ্ধিসহ মোট ৭৮০ মেট্রিক টন খাদ্যশস্য বেশি উৎপাদিত হয়েছে।

তথ্যসূত্র 

বাংলাদেশের বাঁধ
পানছড়ি উপজেলা
খাগড়াছড়ি জেলা
খাগড়াছড়ি জেলার দর্শনীয় স্থান
চট্টগ্রাম বিভাগের ভবন ও স্থাপনা
চট্টগ্রাম বিভাগের ইতিহাস
২০১৩-এ প্রতিষ্ঠিত
মুকুল সাংমা

মুকুল সাংমা (জন্ম-২০শে এপ্রিল, ১৯৬৫) একজন ভারতীয় রাজনীতিবিদ এবং ডাক্তার যিনি ২০১০ থেকে ২০১৮ সাল পর্যন্ত মেঘালয় রাজ্যের ১১তম মুখ্যমন্ত্রী হিসাবে দায়িত্ব পালন করেছিলেন। তিনি বর্তমানে সর্বভারতীয় তৃণমূল কংগ্রেস দলের সদস্য। তার আগে তিনি দীর্ঘদিন ভারতীয় জাতীয় কংগ্রেস দলের সদস্য ছিলেন। ২০২১ সালের নভেম্বর মাসে তিনি তৃণমুল কংগ্রেসে যোগদান করেন।

প্রারম্ভিক জীবন 
মুকুল সাংমা মেঘালয়ের দক্ষিণপূর্ব গারো পাহাড়ের আম্পতিগিরি গ্রামে জন্মগ্রহণ করেন। তার বাবার নাম এম. মারাক এবং মা রোশনারা বেগম। ১৯৯০ সালে তিনি ইম্ফলের রিজিওনাল ইনস্টিটিউট অফ মেডিক্যাল সায়েন্স থেকে স্নাতক ডিগ্রি লাভ করেন  এবং ১৯৯১ সালে তিনি জিকজ্যাক স্বাস্থ্যকেন্দ্রে স্বাস্থ্য অধিকর্তা হিসাবে যোগদান করেন।

রাজনৈতিক জীবন 
১৯৯৩ সালের মেঘালয় বিধানসভা নির্বাচনে মুকুল সাংমা আম্পতিগিরী থেকে একজন নির্দল বিধায়ক হিসাবে নির্বাচিত হন। অতপর তিনি মেঘালয় রাজ্য পরিবহন দপ্তরের চেয়ারম্যান হিসাবে নির্বাচিত হন। ১৯৯৮,২ গো০০৩,২০০৮,২০১৩ এবং ২০১৮ এর বিধানসভা নির্বাচনে তিনি ভারতীয় জাতীয় কংগ্রেস দলের হয়ে বিধায়ক নির্বাচিত হন। 

২০০৩ সালে মুকুল সাংমা মেঘালয়ের শিক্ষামন্ত্রী এবং ২০০৫ সালে তিনি মেঘালয়ের ডেপুটি মুখ্যমন্ত্রী হিসাবে শপথ নেন।

২০১০ সালে মুকুল সাংমা মেঘালয় রাজ্যের ১১তম মুখ্যমন্ত্রী হিসেবে শপথ নেন। ২০১৩ সালের নির্বাচনে মুকুল সাংমা মুখ্যমন্ত্রী হিসেবে পুনর্নির্বাচিত হন। ২০১৮ সালের নির্বাচনে তার দল নির্বাচনে পরাজিত হলে মুকুল সাংমা মেঘালয় বিধানসভার বিরোধী দলনেতা হিসাবে দায়িত্ব পালন করেন।

২০২১ সালের নভেম্বর মাসে মুকুল সাংমা সহ ১১জন কংগ্রেসের বিধায়ক তৃণমূল কংগ্রেস দলে যোগদান করেন, যার ফলে তৃণমুল কংগ্রেস মেঘালয় রাজ্যের প্রধান বিরোধী দলে পরিণত হয়।

ব্যক্তিগত জীবন 
মুকুল সাংমা ডিকান্সি ডি. সিরার সাথে বিবাহবন্ধনে আবদ্ধ হন যিনি নিজেও একজন মেঘালয় বিধানসভার সদস্যা ছিলেন। তাঁদের মোট চারজন সন্তান আছে। তাঁদের জ্যোষ্ঠা কন্যা মিয়ানি ডি. সিরা এবং পুত্র জেনিথ সাংমাও রাজনীতিবিদ।

তথ্যসূত্র 

মেঘালয়ের ভারতীয় জাতীয় কংগ্রেসের রাজনীতিবিদ
দক্ষিণ পশ্চিম গারো পাহাড় জেলার ব্যক্তি
১৯৬৫-এ জন্ম
জীবিত ব্যক্তি
২০শ শতাব্দীর ভারতীয় চিকিৎসক
মেঘালয়ের মুখ্যমন্ত্রী
মেঘালয় বিধানসভার সদস্য ১৯৯৩-১৯৯৮
ভারতীয় জাতীয় কংগ্রেসের মুখ্যমন্ত্রী
মেঘালয়ের রাজ্য মন্ত্রিপরিষদের মন্ত্রী
মেঘালয় বিধানসভার সদস্য ১৯৯৮-২০০৩
মেঘালয় বিধানসভার সদস্য ২০০৩-২০০৮
মেঘালয় বিধানসভার সদস্য ২০০৮-২০১৩
মেঘালয় বিধানসভার সদস্য ২০১৮-২০২৩
মেঘালয়ের তৃণমূল কংগ্রেসের রাজনীতিবিদ
ইম্ফলের ব্যক্তি
ধর্মরায় রামধন উচ্চ বিদ্যালয়

ধর্মরায় রামধন উচ্চ বিদ্যালয় বাংলাদেশের পুরোনো মাধ্যমিক বিদ্যালয় গুলোর মধ্যে একটি। ব্রিটিশ আমলে ১৯৩০ সালে এটি প্রতিষ্ঠিত হয়। বিদ্যালয়টি নেত্রকোণা জেলার আটপাড়া উপজেলার সুখারী ইউনিয়নের ধর্মরায় গ্রামে অবস্থিত।

তথ্যসূত্র 

নেত্রকোণা জেলার বিদ্যালয়
১৯৩০-এ প্রতিষ্ঠিত শিক্ষাপ্রতিষ্ঠান
প্রাইমাল ফিয়ার (উপন্যাস)

প্রাইমাল ফিয়ার হল উইলিয়াম ডেইল রচিত ১৯৯৩ সালের মার্কিন রোমাঞ্চকর উপন্যাস, যার গল্প অ্যারন স্ট্যাম্পলার কে নিয়ে, খুনের দায়ে অভিযুক্ত একজন বেদী বালক এবং মার্টিন ভেইল, তাকে রক্ষাকারী আইনজীবী সম্পর্কে।

এটি ১৯৯৬ সালের একই নামের চলচ্চিত্রে রূপান্তরিত হয়েছিল, যেখানে অভিনয় করেন রিচার্ড গিয়ার এবং এডওয়ার্ড নর্টন।

স্ট্যাম্পলার এবং ভেইল চরিত্রগুলি লেখক ডেইলের শো অফ এভিল এবং রেইন ইন হেল নামক আরো দুটি উপন্যাসে দেখা যায়।

পটভূমি 
মার্টিন ভেইল, "ব্যাড-বয়" খ্যাত আইনজীবী, অ্যারন স্ট্যাম্পলারকে রক্ষা করতে দেখা যায়, যাকে আর্চবিশপের খুন হওয়ার সময় রক্তাক্ত ছুরি হাতে দাঁড়িয়ে থাকতে দেখা যায়। হারবে জেনেও ভেইল তার অপ্রথাগত উপায় ব্যবহার করে আইনি সুবিধা নেয়। পুরুষ ও মহিলাদের একটি শক্ত দল যাদের আর্চবিশপ হত্যার পিছনের অসাধারণ সত্যকে উন্মোচন করতে দেখা যায়।

চরিত্র 
 মার্টিন ভেইল
 অ্যারন স্ট্যাম্পলার
 আর্চবিশপ রিচার্ড বার্নার্ড রুশম্যান
 লেফটেন্যান্ট এবেল স্টেইনার
 ড. মলি এরিংটন

তথ্যসূত্র

উপন্যাস
ইংরেজি উপন্যাস
১৯৯৩-এর বই
অপরাধ উপন্যাস
থ্রিলার উপন্যাস
চলচ্চিত্রে অভিযোজিত উপন্যাস
চলচ্চিত্রে অভিযোজিত মার্কিন উপন্যাস
শ্রেষ্ঠ পার্শ্ব অভিনেতা বিভাগে জি সিনে পুরস্কার

শ্রেষ্ঠ পার্শ্ব অভিনেতা বিভাগে জি সিনে পুরস্কার হল জি এন্টারটেইনমেন্ট এন্টারপ্রাইজেস কর্তৃক প্রদত্ত বাৎসরিক পুরস্কার। সমালোচকদের ভোটে এই পুরস্কারের বিজয়ী নির্ধারিত হয়ে থাকে। ১৯৯৮ সালে অনুষ্ঠিত ১ম আয়োজন থেকে জি সিনে পুরস্কারের অংশ হিসেবে বলিউডের সেরা পার্শ্ব অভিনেতাদের এই পুরস্কার প্রদান করা হচ্ছে। ২০০৯ ও ২০১০, ২০১৫ সালে এই পুরস্কার আয়োজিত হয়নি। ২০২১ ও ২০২২ সালে কোভিড-১৯ এর বৈশ্বিক মহামারীর কারণে এই পুরস্কার আয়োজিত হয়নি।

এই বিভাগে প্রথম বিজয়ী অক্ষয় খান্না বর্ডার (১৯৯৭) চলচ্চিত্রে অভিনয়ের জন্য এই পুরস্কার অর্জন করেন। অনিল কাপুর সর্বাধিক চারবার এই পুরস্কার অর্জন করেন। এছাড়া একাধিকবার বিজয়ীদের মধ্যে অভিষেক বচ্চন তিনবার এবং সাইফ আলি খান দুইবার এই পুরস্কার অর্জন করেন। সাম্প্রতিক বিজয়ী অনিল কাপুর এনিম্যাল (২০২৩) চলচ্চিত্রে অভিনয়ের জন্য এই পুরস্কার অর্জন করেন।

বিজয়ী ও মনোনীতদের তালিকা

১৯৯০-এর দশক

২০০০-এর দশক

২০১০-এর দশক

২০২০-এর দশক

একাধিক পুরস্কার

আরও দেখুন
 শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত)
 শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার
 শ্রেষ্ঠ পার্শ্ব অভিনেতা বিভাগে আইফা পুরস্কার
 শ্রেষ্ঠ পার্শ্ব অভিনেতা বিভাগে স্ক্রিন পুরস্কার

তথ্যসূত্র

বহিঃসংযোগ
 

জি সিনে পুরস্কার
সেরা পার্শ্ব অভিনেতা বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
আহমদ আল খতিব

আহমেদ বিন আকিল আল-খতীব (  ) একজন সৌদি আরবের আমলা যিনি ২০২০ সালের ফেব্রুয়ারি থেকে সৌদি আরবের পর্যটন মন্ত্রী হিসেবে দায়িত্ব পালন করছেন। তিনি এর আগে মে ২০১৬ থেকে জুন ২০১৮ এর মধ্যে দেশের সাধারণ বিনোদন কর্তৃপক্ষের উদ্বোধনী সভাপতি হিসাবে নেতৃত্ব দিয়েছিলেন এবং এর আগে জানুয়ারি থেকে এপ্রিল ২০১৫ পর্যন্ত স্বাস্থ্যমন্ত্রী ছিলেন। তিনি সৌদি রাজকীয় আদালতের একজন সাবেক উপদেষ্টা এবং সৌদি আরবের সামরিক শিল্পের পাশাপাশি সৌদি ফান্ড ফর ডেভেলপমেন্টের চেয়ারম্যান হিসেবে দায়িত্ব পালন করেছেন।

প্রারম্ভিক জীবন এবং কর্মজীবন 
আল খতিব ১৯৬৫ সালে রিয়াদে জন্মগ্রহণ করেন। তিনি কিং সৌদ ইউনিভার্সিটি থেকে ব্যবসায় প্রশাসনে বিএ সহ স্নাতক এবং পরবর্তীতে কানাডার ডালহৌসি বিশ্ববিদ্যালয় থেকে সম্পদ ব্যবস্থাপনায় ডিপ্লোমা অর্জন করেন।

১৯৯২ সালে, আল খতিব রিয়াদ ব্যাংকে যোগদান করেন এবং এর গ্রাহক বিনিয়োগ বিভাগ প্রতিষ্ঠায় কাজ করেন। তিনি এগারো বছর ফার্মের বিভিন্ন বিভাগে কাজ করেছেন। ২০০৩ সালে, তিনি SABB ব্যাংকে যোগদান করেন এবং সাধারণ ব্যবস্থাপক হিসাবে SABB-এর প্রাইভেট সার্ভিসেস বিভাগে যাওয়ার আগে ইসলামী ব্যাংকিং (আমানাহ) প্রতিষ্ঠায় অংশগ্রহণ করেন।

২০০৬ সালে, তিনি জাদওয়া ইনভেস্টমেন্ট কোম্পানি প্রতিষ্ঠা করেন এবং পরে ক্রাউন প্রিন্স মোহাম্মদ বিন সালমানের আদালতে উপদেষ্টা হিসেবে যোগদান করেন, প্রতিরক্ষা মন্ত্রী এবং প্রতিরক্ষা উন্নয়ন প্রকল্পের ব্যবস্থাপকের পরামর্শ দেন। এরপর আল খতিব সৌদি রাজকীয় আদালতে উপদেষ্টা হিসেবে কাজ শুরু করেন।

২০২২ সালের জুনে, তিনি আন্তর্জাতিক আতিথেয়তা ইনস্টিটিউট কর্তৃক গ্লোবাল ১০০ ইন হসপিটালিটিতে স্বীকৃত হন, একটি তালিকা যা গ্লোবাল হসপিটালিটিতে ১০০ জন সবচেয়ে শক্তিশালী ব্যক্তিকে সমন্বিত করে।

বর্তমান অবস্থান 
 পর্যটন মন্ত্রী
 সৌদি আরব মিলিটারি ইন্ডাস্ট্রিজ (SAMI) এর পরিচালনা পর্ষদের চেয়ারম্যান
 কোয়ালিটি অফ লাইফ প্রোগ্রাম কমিটির প্রধান
 সৌদি ফান্ড ফর ডেভেলপমেন্টের পরিচালনা পর্ষদের চেয়ারম্যান
 মন্ত্রী পরিষদের সাধারণ সম্পাদকের উপদেষ্টা
 প্রতিরক্ষা মন্ত্রীর উপদেষ্টা

সদস্যপদ 
 দিরিয়াহ গেট উন্নয়ন কর্তৃপক্ষের মহাসচিব ও পরিচালনা পর্ষদের সদস্য
 জেনারেল অথরিটি ফর মিলিটারি ইন্ডাস্ট্রিজের বোর্ড সদস্য
 কাউন্সিল অফ ইকোনমিক অ্যান্ড ডেভেলপমেন্ট অ্যাফেয়ার্সের বোর্ড সদস্য
 পাবলিক ইনভেস্টমেন্ট ফান্ডের বোর্ড সদস্য
 জাতীয় উন্নয়ন তহবিলে বোর্ড সদস্য

পূর্ববর্তী অবস্থান 

 কিংডমের সাধারণ বিনোদন কর্তৃপক্ষের পরিচালনা পর্ষদের চেয়ারম্যান (২০১৫-২০১৮)
 স্বাস্থ্যমন্ত্রী (২০১৫)
 জাদওয়া ইনভেস্টমেন্ট কোম্পানি (২০০৬) প্রতিষ্ঠিত
 রাজকীয় আদালতে ক্রাউন প্রিন্সের উপদেষ্টা
 ইসলামিক ব্যাংকিং (আমানাহ)- এসএবিবি ব্যাংক (২০০৩) প্রতিষ্ঠা
 রিয়াদ ব্যাংকে গ্রাহক বিনিয়োগ বিভাগ প্রতিষ্ঠা (১৯৯২)
 এসএবিবি ব্যাংকের প্রাইভেট সার্ভিসেসের জেনারেল ম্যানেজার

তথ্যসূত্র 

CS1 Arabic-language sources (ar)
সৌদি আরবের ব্যাংকার
সৌদি আরবের স্বাস্থ্যমন্ত্রী
২১শ শতাব্দীর সৌদি রাজনীতিবিদ
ডালহৌসি বিশ্ববিদ্যালয়ের প্রাক্তন শিক্ষার্থী
বাদশাহ সৌদ বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
১৯৬৫-এ জন্ম
শ্রেষ্ঠ পার্শ্ব অভিনেত্রী বিভাগে জি সিনে পুরস্কার

শ্রেষ্ঠ পার্শ্ব অভিনেত্রী বিভাগে জি সিনে পুরস্কার হল জি এন্টারটেইনমেন্ট এন্টারপ্রাইজেস কর্তৃক প্রদত্ত বাৎসরিক পুরস্কার। সমালোচকদের ভোটে এই পুরস্কারের বিজয়ী নির্ধারিত হয়ে থাকে। ১৯৯৮ সালে অনুষ্ঠিত ১ম আয়োজন থেকে জি সিনে পুরস্কারের অংশ হিসেবে বলিউডের সেরা পার্শ্ব অভিনেত্রীদের এই পুরস্কার প্রদান করা হচ্ছে। ২০০৯ ও ২০১০, ২০১৫ সালে এই পুরস্কার আয়োজিত হয়নি। ২০২১ ও ২০২২ সালে কোভিড-১৯ এর বৈশ্বিক মহামারীর কারণে এই পুরস্কার আয়োজিত হয়নি।

এই বিভাগে প্রথম বিজয়ী কারিশমা কাপুর দিল তো পাগল হ্যায় (১৯৯৭) চলচ্চিত্রে অভিনয়ের জন্য এই পুরস্কার অর্জন করেন। সুস্মিতা সেন, দিব্যা দত্তা, স্বরা ভাস্কর, ও শাবানা আজমি সর্বাধিক দুইবার করে এই পুরস্কার অর্জন করেন। সাম্প্রতিক বিজয়ী ডিম্পল কপাড়িয়া পাঠান (২০২৩) চলচ্চিত্রে অভিনয়ের জন্য এই পুরস্কার অর্জন করেন।

বিজয়ী ও মনোনীতদের তালিকা

১৯৯০-এর দশক

২০০০-এর দশক

২০১০-এর দশক

২০২০-এর দশক

একাধিক পুরস্কার

আরও দেখুন
 শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (ভারত)
 শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার
 শ্রেষ্ঠ পার্শ্ব অভিনেত্রী বিভাগে আইফা পুরস্কার
 শ্রেষ্ঠ পার্শ্ব অভিনেত্রী বিভাগে স্ক্রিন পুরস্কার

তথ্যসূত্র

বহিঃসংযোগ
 

জি সিনে পুরস্কার
সেরা পার্শ্ব অভিনেত্রী বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
রোমেও লাভিয়া

রোমিও লাভিয়া (জন্ম ৬ জানুয়ারি ২০০৪) হলেন একজন বেলজিয়ান পেশাদার ফুটবলার যিনি প্রিমিয়ার লিগ ক্লাব চেলসি এবং বেলজিয়াম জাতীয় দলের হয়ে রক্ষণাত্মক মিডফিল্ডার হিসেবে খেলেন।

আন্ডারলেখট-এর একাডেমি থেকে উঠে আসা লাভিয়া ২০২২ সালে সাউদাম্পটন হয়ে চুক্তিবদ্ধ হওয়ার আগে, ২০২১ সালে প্রিমিয়ার লিগের দল ম্যানচেস্টার সিটির হয়ে তার পেশাদার আত্মপ্রকাশ করেছিলেন। ২০২৩ সালে সাউদাম্পটনের অবনমনের পর, তিনি চেলসিতে £৫৩ মিলিয়ন পাউন্ডের বিনিময়ে যোগদান করেন।

তথ্যসূত্র

বহিঃসংযোগ 

 চেলসি এফসি ওয়েবসাইটে প্রোফাইল
  

ইংল্যান্ডে বেলজীয় প্রবাসী ক্রীড়াবিদ
পুরুষ ফুটবল মধ্যমাঠের খেলোয়াড়
প্রিমিয়ার লিগের খেলোয়াড়
চেলসি ফুটবল ক্লাবের খেলোয়াড়
সাউদাম্পটন ফুটবল ক্লাবের খেলোয়াড়
ম্যানচেস্টার সিটি ফুটবল ক্লাবের খেলোয়াড়
বেলজিয়ামের আন্তর্জাতিক যুব ফুটবলার
বেলজিয়ামের আন্তর্জাতিক ফুটবলার
২০০৪-এ জন্ম
জীবিত ব্যক্তি
উয়েফা কনফারেন্স লিগ বিজয়ী খেলোয়াড়
মিদিয়াত

মিদিয়াত (,  ) তুরস্কের মার্দিন প্রদেশের একটি জেলা এবং পৌরসভা। এর আয়তন ১,২৪১ কিমি 2, এবং এর জনসংখ্যা ১২০,০৬৯ (২২২)।

আধুনিক যুগে, শহরটি কুর্দি, মাল্লামি আরব এবং অ্যাসিরীয় জাতির দ্বারা জনবহুল। পুরানো এস্টেল আশেপাশের প্রায় ৮০-৮৫% কুর্দি জনবহুল।

এটি মূলত সিরিয়াক অর্থোডক্স, ক্যাথলিক এবং প্রোটেস্ট্যান্টদের নিয়ে গঠিত একটি সিরিয়াক খ্রিস্টান শহর ছিল। মিদিয়াতের কথ্য ভাষা সম্প্রতি আধুনিক আরামাইক (সুরায়েত) ছিল এবং শহরটিকে ইতিহাস জুড়ে সিরিয়াক খ্রিস্টান ধর্মের কেন্দ্রস্থল তুর আবদিন অঞ্চলের রাজধানী হিসাবে বিবেচনা করা হয়েছে।

তথ্যসূত্র 

মার্দিন প্রদেশের জেলা
তুরস্কের মেট্রোপলিটন জেলার পৌরসভা
মার্দিন প্রদেশে কুর্দি বসতি
আনা সাগর হ্রদ

আনা সাগর হ্রদ ভারতের রাজস্থান রাজ্যের আজমির শহরে অবস্থিত একটি কৃত্রিম হ্রদ। এটি ১১৩৫-১১৫০ খ্রিস্টাব্দে পৃথ্বীরাজ চৌহানের পিতামহ অর্ণরাজা (ওরফে আনা) দ্বারা নির্মাণ করেছিলেন এবং তার নামানুসারে এর নামকরণ করা হয়েছে। স্থানীয় জনগণের সহায়তায় নালা সমূহ নির্মাণ করা হয়েছে। দ্বাদশ শতাব্দীতে ১৩ কিলোমিটার বিস্তৃত এ হৃদ তৈরি করা হয় লুনী নদীতে বাঁধ দিয়ে অভ্যন্তরীণ পানির চাহিদা মেটানোর জন্য। হ্রদের অববাহিকা অঞ্চল প্রায় ৫ কি.মি, গভীরতা ৪.৪মিটার এবং জমা পানির পরিমাণ ৫০ লাখ কিউবিক মিটার।

ইতিহাস 
মুঘল সম্রাট জাহাঙ্গীর আনাসাগরের তীরে ‘দওলতবাগ’ নামে একটি সবুজ উদ্যান এবং ১৬৩৭ সালে সম্রাট শাহজাহান মর্মর পাথরের ৫টি পাকা প্যাভিলিয়ন তৈরি করেন। মূলত মুঘল সম্রাট শাহজাহানকে এই অনিন্দ্য সুন্দর প্রাচীন লেকের নব-নির্মাতা রূপে গণ্য করা হয়।

বিস্তারিত 
হ্রদের কাছে একটি পাহাড়ে একটি সার্কিট হাউস রয়েছে যা লোধার আবাসস্থল ছিল। এটি সেখানকার অন্যতম প্রধান পর্যটক আকর্ষণ। হ্রদের কেন্দ্রে একটি দ্বীপ রয়েছে যেখানে নৌকায় যাওয়া যায়। দৌলতবাগের পূর্ব দিক থেকে নৌকা ভাড়া করা যেত। লেকের নৈসর্গিক দৃশ্য ধারণের জন্য একে অপরের পাশে চৌপাটি এবং জেটি ওয়াকওয়ে এবং বড়দরি রয়েছে। তারাঘুর পাহাড়ের পাদদেশে অবস্থিত এ হৃদ তৈরি করেন দিল্লি ও রাজস্থানের রাজপুত শাসক মহারাজা পৃথ্বিরাজ চৌহানের (১১৩৫-১১৫০) বংশ। দ্বাদশ শতাব্দীতে ১৩ কিলোমিটার বিস্তৃত এ হৃদ তৈরি করা হয় লুনী নদীতে বাঁধ দিয়ে অভ্যন্তরীণ পানির চাহিদা মেটানোর জন্য। হ্রদের অববাহিকা অঞ্চল প্রায় ৫ কি.মি, গভীরতা ৪.৪মিটার এবং জমা পানির পরিমাণ ৫০ লাখ কিউবিক মিটার। । রাজস্থান হাইকোর্ট লেক অববাহিকার ক্যাচমেন্ট এলাকায় নির্মাণ নিষিদ্ধ করেছে।

খাজা মঈনুদ্দিন চিশতী এবং আনা সাগরের অলৌকিক ঘটনা 
ত্রয়োদশ শতাব্দীর প্রথম দিকে, বিখ্যাত সুফি সাধক খাজা মঈনুদ্দিন চিশতি, যিনি গরিব নওয়াজ নামেও পরিচিত, আজমীরের আনা সাগরের তীরে বসতি স্থাপন করেন। তার আগমন এই অঞ্চলের ইতিহাসে একটি গুরুত্বপূর্ণ বাঁক হিসেবে চিহ্নিত। স্থানীয় শাসক পৃথ্বীরাজ চৌহান এবং মন্দিরের পুরোহিতদের প্রাথমিক বিরোধিতা সত্ত্বেও, খাজা মইনুদ্দিনের উপস্থিতি এবং তার অনুসারীদের কার্যকলাপ অলৌকিক ঘটনা ঘটায় যা স্থানীয় জনগণকে গভীরভাবে প্রভাবিত করেছিল। ঐতিহাসিক বিবরণ অনুসারে, যখন সুফি সাধককে আনা সাগরে প্রবেশ করতে নিষেধ করা হয়েছিল, তখন তিনি অলৌকিকভাবে জলাধারের সমস্ত জল অদৃশ্য করে দিয়েছিলেন, যার ফলে ব্যাপক আতঙ্ক ছড়িয়ে পড়ে। এই ঘটনাটি শাসক এবং স্থানীয়দেরকে তার আধ্যাত্মিক কর্তৃত্ব স্বীকার করতে বাধ্য করেছিল, যার ফলে অনেকেই ইসলামে ধর্মান্তরিত হয়েছিল। ঘটনাটি খাজা মঈনুদ্দিনের প্রভাব এবং ভারতে চিশতী সুফি ধারার প্রসারের প্রতীক।আনা সাগরের মতো এমন আরো অনেক জলাধার আছে যা আউলিয়ায়ে কিরামদের কারামতের সাথে সম্পৃক্ত। তার মধ্যে উল্ল্যেখযোগ্য মধ্যযুগের মহাকবি সৈয়দ সুলতানের জ্যেষ্ঠসন্তান এবং সিলেট ও তরফ বিজয়ী সিপাহসালার সৈয়দ নাসির উদ্দিনের ষষ্ঠ অধস্থনপুরুষ সৈয়দ গোয়াস উদ্দীন ও মসাজানের দিঘী বিষ​য়ক অলৌকিক ঘটনা সমূহ​।

গ্যালারি

তথ্যসূত্র 

আর্য সমাজ
ভারতের হিন্দু তীর্থস্থান
ভারতের জলাভূমি
আজমিরের দর্শনীয় স্থান
উইকিউপাত্তে স্থানাঙ্ক আছে
ভারতের কৃত্রিম হ্রদ
মোহাম্মদ শিরাজ

মোহাম্মদ শিরাজ (; জন্ম ১৩ ফেব্রুয়ারি, ১৯৯৫) হলেন একজন শ্রীলঙ্কান ক্রিকেটার। তিনি ২০১৬ প্রিমিয়ার লিগ টুর্নামেন্টে কোল্টস ক্রিকেট ক্লাবের হয়ে প্রথম-শ্রেণীর ক্রিকেটে অভিষেক করেন। তিনি ১৯ মার্চ, ২০১৭ সালে ২০১৬-১৭ ডিস্ট্রিক্ট ওয়ান ডে টুর্নামেন্টে কেগালে জেলার হয়ে তার লিস্ট এ অভিষেক করেন। ২০১৯ সালের ফেব্রুয়ারি মাসে দক্ষিণ আফ্রিকার বিপক্ষে সিরিজের জন্য তাকে শ্রীলঙ্কার টেস্ট স্কোয়াডে রাখা হয়েছিল; কিন্তু তিনি খেলেননি। ২০১৯ সালের মার্চে ২০১৯ সুপার প্রাদেশিক ওয়ানডে টুর্নামেন্টে তিনি কলম্বোর স্কোয়াডে অন্তর্ভুক্ত হয়েছিলেন।

২০২০ সালে অক্টোবর লঙ্কা প্রিমিয়ার লিগের উদ্বোধনী সংস্করণের জন্যে গল গ্ল্যাডিয়েটর্স দ্বারা তারা খসড়া করা হয়েছিল। আগস্ট, ২০২১ সালে তাকে ২০২১ এসএলসি আমন্ত্রণমূলক টি২০ লিগ টুর্নামেন্টের জন্য এসএলসি রেডস দলে নাম দেওয়া হয়েছিল। যাহোক ১ম ম্যাচের আগে, তিনি কোভিড-১৯ এর জন্য ইতিবাচক প্রমাণিত হয়েছিলেন, যার ফলে তাকে টুর্নামেন্ট থেকে বাদ দেওয়া হয়েছিল।

২০২২ সালের জুন মাসে অস্ট্রেলিয়ায় শ্রীলঙ্কা সফরের সময় অস্ট্রেলিয়া এ-এর বিপক্ষে তাদের ম্যাচের জন্য তাকে শ্রীলঙ্কা এ স্কোয়াডে নাম দেওয়া হয়েছিল।

২০২৪ সালের আগস্ট মাসে ভারতের বিপক্ষে হোম সিরিজে শ্রীলঙ্কার ওডিআই স্কোয়াডে তাকে নামভুক্ত হয়েছিল এবং সিরিজের প্রথম ম্যাচে তার ওডিআই অভিষেক ঘটে।

তথ্যসূত্র

বহিঃসংযোগ

 

১৯৯৫-এ জন্ম
জীবিত ব্যক্তি
শ্রীলঙ্কার ক্রিকেট দল
শ্রীলঙ্কার একদিনের আন্তর্জাতিক ক্রিকেটার
কোল্টস ক্রিকেট ক্লাবের ক্রিকেটার
কেগাল্লে জেলার ক্রিকেটার
ক্যান্ডির ক্রীড়াবিদ
ক্যান্ডি থেকে আগত ক্রিকেটার
লঙ্কা প্রিমিয়ার লিগের ক্রিকেটার
গল গ্ল্যাডিয়েটর্সের ক্রিকেটার
মুসলিম ক্রিকেটার
কিগালে ডিস্ট্রিক্টের ক্রিকেটার
শ্রীলঙ্কান মুসলিম
শ্রীলঙ্কান ক্রিকেটার
গালে গ্ল্যাডিয়েটর্সের ক্রিকেটার
লিওন জুহাক্স

লিওন জুহাক্স (১ জুলাই ১৮৭৯ - ২৮ এপ্রিল ১৯৫৪) হলেন একজন ফরাসি ট্রেড ইউনিয়ন নেতা যিনি ১৯৫১ সালে শান্তিতে নোবেল পুরস্কার লাভ করেন। আন্তর্জাতিক প্রেক্ষাপটে তিনি তার কাজের মাধ্যমে আন্তর্জাতিক শ্রম সংস্থা (আইএলও) প্রতিষ্ঠার ক্ষেত্রে গুরুত্বপূর্ণ ভূমিকা পালন করেন এবং আন্তর্জাতিক ট্রেড ইউনিয়ন সংস্থাগুলোর বিভিন্ন উচ্চ পদে নির্বাচিত হয়েছিলেন।

জন্ম ও প্রাথমিক জীবন 
জুহাক্স ১৮৭৯ সালের ১ জুলাই ফ্রান্সের সেইন-সেন্ট-ডেনিসের প্যান্টিনে জন্মগ্রহণ করেন। তার বাবা অবারভিলিয়ার্সে অবস্থিত একটি ম্যাচ ফ্যাক্টরিতে কাজ করতেন। শ্রমিক ধর্মঘটের কারণে তার বাবার উপার্জন বন্ধ হয়ে গেলে তার মাধ্যমিক শিক্ষা শেষ হয়। তিনি ষোল বছর বয়সে কারখানায় চাকরি পান এবং অবিলম্বে ইউনিয়নের একজন গুরুত্বপূর্ণ ব্যক্তি হয়ে ওঠেন। ১৯০০ সালে ফরাসি আলজেরিয়ায় একটি সংক্ষিপ্ত বাধ্যতামূলক সামরিক কার্যক্রমে অংশ নেয়ার পর জুহাক্স সাদা ফসফরাস ব্যবহারের বিরুদ্ধে একটি ধর্মঘটে যোগ দেন যা তার পিতাকে অন্ধ করে দিয়েছিলো; তাকে বরখাস্ত করা হয় এবং ইউনিয়নের প্রভাবে তাকে পুনর্বহাল না-করা পর্যন্ত চাকরির ধারাবাহিকতায় তাতে কাজ করেন।

আরও দেখুন 
 শান্তিতে নোবেল বিজয়ীদের তালিকা।

তথ্যসূত্র

বহিঃসংযোগ 

  including the Nobel Lecture, December 11, 1951 Fifty Years of Trade-Union Activity in Behalf of Peace

১৮৭৯-এ জন্ম
১৯৫৪-এ মৃত্যু
শান্তিতে নোবেল পুরস্কার বিজয়ী
নোবেল শান্তি পুরস্কার বিজয়ী
দেবযানী ঘোষ

দেবযানী ঘোষ (জন্ম: ৩০ অক্টোবর, ১৯৮৮) হলেন উলম বিশ্ববিদ্যালয়ের একজন বাংলাদেশি বংশোদ্ভূত গবেষক। বর্তমানে তিনি বৈদ্যুতিক বিমানের শূন্য নির্গমনের একটি নতুন হাইব্রিড পদ্ধতি তৈরি করার বিষয়ে গবেষণা করছেন। তিনি এইচওয়াই৪ বিমানের পরবর্তী প্রজন্মের বিদ্যুৎ উৎপাদন ব্যবস্থাপনা নিয়েও কাজ করছেন। তিনি জার্মানির উলম বিশ্ববিদ্যালয়ের শক্তি ইলেকট্রন বিজ্ঞানের একজন সহকারী প্রভাষক। বাংলাদেশে মৌলিক গবেষণা খুবই বিরল হওয়ায় তার গবেষণার কাজটি বাংলাদেশের শীর্ষস্থানীয় সংবাদ সংস্থা প্রথম আলোতে প্রশংসিত হয়েছে।

প্রারম্ভিক জীবন ও শিক্ষা 
তিনি ১৯৮৮ সালের ৩০ অক্টোবর দীপক কুমার ঘোষ এবং ইন্দিরা ঘোষের ঘরে জন্মগ্রহণ করেন। তিনি অপর্ণাচরণ বিদ্যালয় এবং চট্টগ্রাম ক্যান্টনমেন্ট পাবলিক কলেজে পড়াশোনা করেছেন। তিনি চট্টগ্রাম প্রকৌশল ও প্রযুক্তি বিশ্ববিদ্যালয় থেকে তড়িৎ ও বৈদ্যুতিন প্রকৌশলে স্নাতক এবং আরডাব্লিউটিএইচ আচেন বিশ্ববিদ্যালয় থেকে ক্ষমতা প্রকৌশলে স্নাতকোত্তর সম্পন্ন করেন।

কর্মজীবন 
তিনি প্রিমিয়ার ইউনিভার্সিটিতে প্রভাষক হিসেবে কর্মজীবন শুরু করেন। এরপর জার্মানিতে গিয়ে ইনফাইনন টেকনোলজিসে ইন্টার্নশিপ করেন। প্রথম থেকেই তার উদ্দেশ্য ছিল পরিবেশ বান্ধব প্রযুক্তি ও নবায়নযোগ্য শক্তি নিয়ে কাজ করা। তাই আরডাব্লিউটিএইচ বিশ্ববিদ্যালয় থেকে স্নাতকোত্তর শেষ করার পর তিনি এইচওয়াই৪ প্রকল্পের গবেষণা দলে যোগ দেন। এই প্রকল্পের প্রধান গবেষক হলেন জোসেফ কালো।

২০১৬ সালের ২৯ সেপ্টেম্বর, এইচওয়াই৪ বিমানটি স্টুটগার্ট বিমানবন্দর থেকে প্রাতিষ্ঠানিকভাবে প্রথমবার উড্ডয়ন করে। এইচওয়াই৪ হলো বিশ্বের প্রথম চার-আসনের যাত্রীবাহী বিমান, যা শুধুমাত্র হাইড্রোজেন জ্বালানী কোষ পদ্ধতি দ্বারা চালিত। জার্মানির স্টুটগার্ট বিমানবন্দরে সেদিন একটি চার-আসনের যাত্রীবাহী বিমানের সফল উড্ডয়ন সম্পন্ন হয়। এই গবেষণা দলের সদস্য হওয়ায় তিনি বিশ্বের বেসামরিক বিমান চলাচলের ইতিহাসের অংশ হয়ে ওঠেন।

তিনি জার্মান প্রবাস নামে একটি ওয়েব পোর্টাল চালান। তিনি জার্মান প্রবাসের একজন সহ-সভাপতি (সংস্কৃতি) ও সম্পাদক। এই পোর্টালটি ২০১৬ সালে ডয়চে ভেলের দ্য ববস পুরস্কার জিতেছে।

তথ্যসূত্র 

জীবিত ব্যক্তি
১৯৮৮-এ জন্ম
বাংলাদেশী শিক্ষায়তনিক
জার্মানিতে বাংলাদেশী অভিবাসী
টেকসই প্রযুক্তি
দ্য বিগ হিট

দ্য বিগ হিট হল একটি ১৯৯৮ সালের মার্কিন মারপিটধর্মী রম্য চলচ্চিত্র যা হংকংয়ের চলচ্চিত্র নির্মাতা চে-কার্ক ওং দ্বারা পরিচালিত এবং এতে অভিনয় করেছেন মার্ক ওয়ালবার্গ, লু ডায়মন্ড ফিলিপস, ক্রিস্টিনা অ্যাপেলগেট, বোকেম উডবাইন, আন্তোনিও সাবাতো জুনিয়র, চায়না চাও, অ্যাভেরি ব্রুকস, লেনি কাজান, এলিয়ট গোল্ড, সাব শিমোনো এবং লেলা রোচন।

কানাডার অন্টারিওর হ্যামিল্টন এবং পিকারিং এ চলচ্চিত্রটির দৃশ্যায়ন হয়েছে।

পটভূমি
তার দ্বিতীয় প্রেমিকার ঋণ পরিশোধ করতে, গুপ্তঘাতক মেলভিন স্মাইলি তার সহযোগীদের সাথে সংগঠনের বাইরে গিয়ে একটি অপহরণের কাজ হাতে দেয়। কিন্তু গুপ্তঘাতক অপহৃত মেয়েটির প্রেমে পড়ে। যখন জানতে পারে সেই মেয়ে তাদেরই বস এর আশীর্বাদ-কন্যা, তার সহযোগীরা তাকে ধোঁকা দেয় এবং তাকে হত্যার জন্য তার বাড়িতে আক্রমণ চালায়।

শ্রেষ্ঠাংশে

 মার্ক ওয়ালবার্গ - মেলভিন স্মাইলি
 লু ডায়মন্ড ফিলিপস - সিস্কো
 ক্রিস্টিনা অ্যাপেলগেট - প্যাম শুলম্যান
 অ্যাভেরি ব্রুকস - প্যারিস
 বোকেম উডবাইন - ক্রাঞ্চ
 আন্তোনিও সাবাতো জুনিয়র - ভিন্স
 চায়না চাও - কেইকো নিশি
 লেনি কাজান - জেনি শুলম্যান
 এলিয়ট গোল্ড - মরটন শুলম্যান
 সাব শিমোনো - জিরো নিশি
 রবিন ডান - গাম্প
 লেলা রোচন - চ্যান্টেল
 ড্যানি স্মিথ - ভিডিও দোকানের ছেলে

উৎপাদন
দ্য বিগ হিট $১৩ মিলিয়নের অপেক্ষাকৃত কম বাজেটের নির্মাণ করা হয়েছিল যা চলচ্চিত্র অংশীদার জন উ, টেরেন্স চ্যাং এবং ওয়েসলি স্নাইপস দ্বারা প্রযোজিত।

গ্রহণ

বক্স অফিস
চলচ্চিত্রটি বক্স অফিসে #১ হয়ে অভিষেক ঘটায়।  এটি যুক্তরাষ্ট্র এবং কানাডায় $২৭ মিলিয়ন আয় করে।

সমালোচকদের প্রতিক্রিয়া
দ্য বিগ হিট সমালোচকদের কাছ থেকে মিশ্র প্রতিক্রিয়া পায়।

চলচ্চিত্র পর্যালোচনা ভিত্তিক ওয়েবসাইট রোটেন টমেটোস এ চলচ্চিত্রটি ৪১টি পর্যালোচনার ভিত্তিতে ৪১% ইতিবাচক সাড়া পায়, যার গড় রেটিং ৫.১/১০। মেটাক্রিটিক এ চলচ্চিত্রটি ২০টি পর্যালোচনা থেকে ১০০ এর মধ্যে ৩১ গড় নম্বর পেয়েছে, যা "প্রতিকূল পর্যালোচনা" র দিকে নির্দেশ করে। সিনেমাস্কোর এর দর্শক জরিপ দ্বারা চলচ্চিত্রটি এ+ থেকে এফ গ্রেডের মধ্যে "সি-" গ্রেড পেয়েছে।

তথ্যসূত্র

বহিঃসংযোগ 

 
 
 
 

মার্কিন চলচ্চিত্র
১৯৯৮-এর চলচ্চিত্র
১৯৯০-এর দশকের চলচ্চিত্র
ট্রাইস্টার পিকচার্সের চলচ্চিত্র
মার্কিন মারপিটধর্মী হাস্যরসাত্মক চলচ্চিত্র
মার্কিন ডাকাতি চলচ্চিত্র
১৯৯০-এর দশকের মার্কিন চলচ্চিত্র
১৯৯০-এর দশকের ইংরেজি ভাষার চলচ্চিত্র
ইংরেজি ভাষার মারপিটধর্মী হাস্যরসাত্মক চলচ্চিত্র